Document ID: 32002R0365

Κανονισμός (ΕΚ) αριθ. 365/2002 της Επιτροπής
της 27ης Φεβρουαρίου 2002
για την έκδοση πιστοποιητικών εισαγωγής ρυζιού με σώρευση καταγωγής ΑΚΕ/ΥΧΕ για τις αιτήσεις που υποβλήθηκαν κατά τη διάρκεια των δέκα πρώτων εργάσιμων ημερών του Φεβρουαρίου 2002 σε εφαρμογή του κανονισμού (ΕΚ) αριθ. 2603/97
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 2001/822/ΕΚ του Συμβουλίου, της 27ης Νοεμβρίου 2001, για τη σύνδεση των υπερποντίων χωρών και εδαφών με την Ευρωπαϊκή Κοινότητα (Overseas association)(1),
τον κανονισμό (ΕΚ) αριθ. 2603/97 της Επιτροπής, της 16ης Δεκεμβρίου 1997, για τον καθορισμό των λεπτομερειών εφαρμογής για την εισαγωγή ρυζιού καταγωγής των κρατών ΑΚΕ καθώς επίσης και για την εισαγωγή ρυζιού καταγωγής των υπερπόντιων χωρών και εδαφών (ΥΧΕ)(2), όπως τροποποιήθηκε τελευταία από τον κανονισμό (ΕΚ) αριθ. 174/2002(3), και ιδίως το άρθρο 9 παράγραφος 2,
Εκτιμώντας τα ακόλουθα:
(1) Σε εφαρμογή του άρθρου 9 παράγραφος 2 του κανονισμού (ΕΚ) αριθ. 2603/97, η Επιτροπή, εντός προθεσμίας δέκα ημερών που υπολογίζονται από την τελευταία ημέρα της προθεσμίας ανακοίνωσης των κρατών μελών, αποφασίζει το κατά πόσον μπορεί να δοθεί συνέχεια στις υποβληθείσες αιτήσεις και καθορίζει τις διαθέσιμες ποσότητες για το επόμενο στάδιο.
(2) Σε εφαρμογή του άρθρου 8 παράγραφος 1 τελευταίο εδάφιο του κανονισμού (ΕΚ) αριθ. 2603/97, για τις εισαγωγές ρυζιού με σώρευση καταγωγής ΑΚΕ/ΥΧΕ, η υποβολή των αιτήσεων πιστοποιητικών για τον Ιανουάριο 2002 μεταφέρθηκε στις δέκα πρώτες εργάσιμες ημέρες του Φεβρουαρίου του έτους 2002.
(3) Από την εξέταση των ποσοτήτων για τις οποίες υποβλήθηκαν αιτήσεις για το πρώτο στάδιο του 2002, οδηγούμεθα στο να προβλέψουμε την έκδοση των πιστοποιητικών για τις ζητούμενες ποσότητες μειωμένες, κατά περίπτωση, κατά τα ποσοστά μειώσεως που καθορίζονται στο παράρτημα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Για τις αιτήσεις χορηγήσεων πιστοποιητικών εισαγωγής ρυζιού που υποβλήθηκαν κατά τις δέκα πρώτες εργάσιμες ημέρες του Φεβρουαρίου 2002 σε εφαρμογή του κανονισμού (ΕΚ) αριθ. 2603/97 και ανακοινώθηκαν στην Επιτροπή, τα πιστοποιητικά εκδίδονται για τις ποσότητες που αναγράφονται στις αιτήσεις, μειωμένες, κατά περίπτωση, κατά τα ποσοστά μειώσεως που καθορίζονται στο παράρτημα.
2. Οι διαθέσιμες ποσότητες για το επόμενο στάδιο καθορίζονται στο παράρτημα.
Άρθρο 2
Ο παρών κανονισμός αρχίζει να ισχύει την 1η Μαρτίου 2002.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 27 Φεβρουαρίου 2002.

Labels: 10
3
17